**TEHNIČKA SPECIFIKACIJA PREDMETA NABAVE**

Predmet ove Nabave jest nabava javnih govornih usluga i usluga pristupa Internetu u pokretnoj elektroničkoj komunikacijskoj mreži.

Ponuditelj mora posjedovati važeći međunarodni certifikat **ISO 27001:2013** ili jednakovrijedan certifikat izdan od akreditiranih tijela koja su članovi Europske organizacije za akreditaciju ili Međunarodnog foruma za akreditaciju, odnosno međunarodne organizacije za akreditaciju, za upravljanje informacijskom sigurnošću radi dokazivanja stručnosti i brige u svezi osiguravanja integriteta, raspoloživosti i dostupnosti informacija kao i definirane sigurnosne kontrole raspolaganja informacijama u papirnatom i digitalnom formatu, te fizičkim i ljudskim sredstvima. Norma ISO 27001:2013 je svjetski prihvaćeni standard kojim Ponuditelj potvrđuje sukladnost s od struke priznatim preporukama za informacijsku sigurnost kako bi na najbolji mogući način očuvao tajnost Naručiteljevih informacija. Dokaz posjedovanja certifikata dostavlja se kao sastavni dio ponude.

Ponuditelj mora posjedovati važeći međunarodno priznati certifikat **ISO 45001:2018** ili jednakovrijedan certifikat izdan od akreditiranih tijela koja su članovi Europske organizacije za akreditaciju ili Međunarodnog foruma za akreditaciju, odnosno međunarodne organizacije za akreditaciju, koji dokazuje sukladnost sa zahtjevima za sustav upravljanja zaštitom na radu i zdravljem zaposlenika. ISO 45001:2018 omogućuje organizaciji prepoznavanje i upravljanje svim mogućim rizicima za zdravlje i sigurnost zaposlenika na radu koji su rezultat svakodnevnih normalnih aktivnost prilikom pružanja traženih usluga, ali i izvanrednih situacija. Certifikat je potvrda da su rizici za zdravlje i sigurnost na radu u organizaciji u prihvatljivim granicama. Dokaz posjedovanja certifikata dostavlja se kao sastavni dio ponude.

Ponuditelj mora posjedovati važeći međunarodni certifikat **ISO** **22301:2019** ili jednakovrijedan certifikat izdan od akreditiranih tijela koja su članovi Europske organizacije za akreditaciju ili Međunarodnog foruma za akreditaciju, odnosno međunarodne organizacije za akreditaciju koji definira upravljanje kontinuitetom poslovanja i/ili pružanja usluga u cilju potpunog otklanjanja ili barem minimiziranja mogućnosti štetnih događaja i incidenata, a u slučaju pojave neželjenog događaja osigurava organizaciji jasno definirane aktivnosti i procedure za oporavak. Norma ISO 22301:2019 je svjetski prihvaćen standard kojim Ponuditelj potvrđuje sukladnost s od struke priznatim preporukama za sustavno upravljanje incidentima i oporavkom organizacije, te sukladnost s najvišim standardima pouzdanosti i zaštite kontinuiteta poslovanja prilikom pružanja usluga. Naručitelj je mišljenja da Ponuditelj koji posjeduje navedeni certifikat raspolaže mjerama za nastavak vlastitog poslovanja u slučaju katastrofe što i Naručitelju povećava sigurnost poslovanja sa takvim Ponuditeljem. Dokaz posjedovanja certifikata dostavlja se kao sastavni dio ponude.

dnu priznatu potvrdu o sukladnosti **ISO 22301:20**

Ponuditelj mora posjedovati navedene certifikate s obzirom na to da Naručitelj predstavlja subjekt od regionalne važnosti za građane Republike Hrvatske. Razlog tome je što Naručitelj djeluje u iznimno složenim organizacijskim uvjetima, u potpunosti je svakodnevno vezan za predmet ove nabave te snosi odgovornost za provođenje mjera za štićenje osobnih podataka i informacija korisnika, za poboljšanje sustava upravljanja zaštite zdravlja i sigurnosti pri radu kao i mjerama za nastavak poslovanja u slučaju katastrofe. Kroz ovaj postupak javne nabave nabavljaju se javne govorne usluge i usluge pristupa Internetu u pokretnoj elektroničkoj komunikacijskoj mreži i naglašava se da bi svaki zastoj u redovnom radu bio uzrok neiskazivoj šteti i poremećaju u funkcioniranju regionalnog sigurnosnog sustava kojem Naručitelj pripada, što se smatra izravnim i nenadoknadivim gubitkom za građane Republike Hrvatske. U skladu s navedenim, Naručitelju je iznimno bitno da Ponuditelj ima sigurnosno poslovanje na način da ne može dovesti u pitanje izvršenje svojih ugovornih obveza, a time i opasnost funkcioniranja telekomunikacijskog sustava Naručitelja odnosno mogućnost komunikacije kao esencijalnu potrebu. Naručitelj će priznati i jednakovrijedne potvrde tijela osnovanih u drugim državama članicama.

Ponuditelj je obavezan sva svoja saznanja o smetnjama u mreži koja mogu utjecati na usluge kojima se koristi Naručitelj u najkraćem mogućem roku dostaviti Naručitelju.

**SPECIFIKACIJA JAVNE GOVORNE USLUGE U** **POKRETNOJ ELEKTRONIČKOJ KOMUNIKACIJSKOJ MREŽI**

Pod javnim uslugama u pokretnim mrežama podrazumijevaju se usluge koje se daju ili će se davati u budućnosti, korištenjem sljedećih tehnologija i/ili protokola i njihovih inačica, odnosno nove verzije: GSM, GPRS, EDGE, UMTS, W-CDMA, HSDPA, LTE ili 5G, a čije je korištenje na području RH i dozvole za javno pružanje tih usluga, odobrila, odnosno izdala Hrvatska regulatorna agencija za mrežne djelatnosti (HAKOM).

Ponuditelj u pogledu govornih i podatkovnih usluga u pokretnim mrežama mora osigurati sljedeće:

* isporuku govornih usluga i poruka u pokretnoj elektroničkoj komunikacijskoj mreži;
* umrežavanje pretplatničkih brojeva u VPN;
* preuzimanje postojećih pretplatničkih brojeva Naručitelja;
* isporuku podatkovnih usluga u pokretnoj elektroničkoj komunikacijskoj mreži maksimalnom brzinom koju omogućava mreža
* prikaz broja pozivatelja na mobilnom telefonskom aparatu pretplatnika
* prikaz VPN skraćenog broja pozivanoj strani;
* uvjetna i bezuvjetna zabrana poziva;
* zabrana međunarodnih poziva (poziva iz ili prema inozemstvu);
* pozivi u gostujućim mrežama (dolazni i odlazni roaming);
* zabrana poziva u gostujućim mrežama (dolazni i odlazni roaming);
* preusmjeravanje poziva u slučaju zauzeća pozivanog broja, neodgovaranja na poziv ili nedostupnosti uređaja pozivanoga broja ili koje druge nemogućnosti uspostave
* poziv na čekanju;
* zadržavanje poziva;
* uspostava konferencijskih poziva i razgovora s 3 (tri) ili više pretplatničkih brojeva;
* ostavljanje i preslušavanja pristigle govorne poruke ili pošte (tzv. automatska tajnice);
* zabrana uznemiravanja;
* sinkronizaciju elektroničke pošte, kalendara, adresara / imenika, zadataka i zabilješki u stvarnome vremenu (real time);
* kriptiranje uporabom „triple DES" algoritama;
* poboljšano sažimanje (kompresiju) podataka;
* pregled svih uslužnih, obveznih i upozoravajućih poruka u HTML obliku;
* mogućnost privatnog APN-a;
* nakon potrošene količine podataka uključene u mjesečnu naknadu, brzina se može smanjiti na 64 Kbit/s i Naručitelju će se omogućiti pristup podatkovnoj mreži bez dodatne naplate troškova i bez vremenskog ograničenja do isteka obračunskog perioda (mjeseca);
* izdavanje zamjenskih SIM kartica na odabranu adresu Naručitelja bez posebne naplate troška izdavanja i dostave;
* mogućnost isporuke dodatne SIM kartice koja će koristiti isti broj i tarifni model kao glavna SIM kartica pri čemu Naručitelj može usluge minuta, poruka i podatkovnog prometa dijeliti na više uređaja. Ponuditelj je dužan u sklopu ponude dostaviti uvjete korištenja usluge dodatne SIM kartice.
* mogućnost isporuke SIM kartice u obliku koda kojim se na mobilnom uređaju definira korisnikov profil po kojem operator prepoznaje krajnjeg korisnika.
* mogućnost pozivanja preko 4G LTE mreže (VoLTE) radi kvalitetnijeg zvuka te brže uspostave poziva. Ponuditelj je dužan u sklopu ponude dostaviti uvjete korištenja VoLTE usluge.
* mogućnost aktivacije usluge za zaštitu mobilnih uređaja od pristupa zlonamjernim Web stranicama, a ujedno i zaštite korisničkih uređaja od mrežnih prevara, zlonamjernih softvera i virusa. Zaštita mora biti omogućena bez potrebe za dodatnim instalacijama ili konfiguracijama aplikacija na uređaju. Usluga mora biti aktivna sve dok je korisnik spojen na mrežu Ponuditelja. Ponuditelj je dužan u sklopu ponude dostaviti uvjete korištenja usluge za zaštitu mobilnih uređaja.

Po sklapanju Ugovora o javnoj nabavi Ponuditelj će preuzeti sve mobilne priključke Naručitelja uz zadržavanje postojećih pozivnih brojeva. Ponuditelj se obvezuje uključiti sve nove priključke, tijekom trajanja Ugovora pod istim uvjetima kao i preuzete na početku Ugovora, s tim da pojedinačni pretplatnički odnos prestaje s danom isteka Ugovora.

Ponuđeno tehničko rješenje mora omogućiti da svi mobilni priključci Naručitelja moraju biti spojeni u korporativnu mobilnu mrežu Naručitelja. Podatkovni promet kod glasovne linije kao i kod mobilnog interneta, nakon što se potroši uključeni paket prometa po najvećoj brzini tarife, pristupna brzina se smanjuje bez dodane naknade.

Naručitelj traži uvođenje usluge ograničenja potrošnje na teret Naručitelja nakon koje se tereti privatni račun radnika i to za sve GSM VPN priključke čime se radnicima omogućava poslovna i privatna upotreba mobilnih telefonskih uređaja. Naručitelj traži da se za svakog korisnika GSM govornog VPN priključka omogući postavljanje ograničenja potrošnje, definiranjem fiksnog iznosa troška koji predstavlja maksimalni iznos koji pojedini radnik može potrošiti na teret Naručitelja na pozive i dodatne usluge povrh poziva i usluga uključenih u mjesečnu naknadu tarifnog modela i povrh poziva i usluga uključenih u eventualnu jednokratnu naknadu za uključenu opciju na teret Naručitelja, a sve što radnik potroši iznad toga treba obračunati na njegovom privatnom računu. Iznos ograničenja potrošnje ne uključuje trošak mjesečne naknade, jednokratne naknade za opciju koju je za taj priključak odobrio i naručio Naručitelj, korištenja mreže, kao niti trošak SMS poruka s posebnom tarifom i mobilna plaćanja putem SMS-a koja se naplaćuju za treće strane (primjerice plaćanje SMS parkinga).

Minimalni iznos ograničenja potrošnje za pozive i dodatne usluge za pojedinog radnika može biti 0,00 EUR, a maksimalni 130 EUR.

Ponuđeni mobilni uređaji u sklopu ponude moraju biti novi i u tvorničkome pakiranju sa svom dokumentacijom na hrvatskome ili engleskome jeziku. Ponuditelj je u svakom od razreda ponuditi najmanje jedan model modela GSM uređaja koji u potpunosti zadovoljava sve propisane tehničke specifikacije. Mobilne uređaje Naručitelj će naručivati sukladno svojim potrebama tijekom trajanja Ugovora.

Ako se neki od ponuđenih modela GSM telefona tijekom važenja pojedinog ugovora između odabranoga ponuditelja i korisnika, odnosno tijekom važenja Ugovora, prestane proizvoditi ili se odlukom nadležnoga tijela povuče s tržišta, odabrani Ponuditelj obvezan je u istom razredu u kojemu je bio uvršten taj model, bez odgode ponuditi drugi odgovarajući model i o tome odmah pisano obavijestiti Naručitelja. Odabrani Ponuditelj može tijekom trajanja Ugovora ponuditi i dodatne modele uređaja u određenom razredu, pod uvjetom da je ponuđeni uređaj u skladu s Tehničkim specifikacijama uređaja za taj razred.

Odabrani ponuditelj obvezan je osigurati i poslovnu i tehničku potporu korisnicima putem pozivnoga središta (call - centar) korištenjem jedinstvenog telefonskog broja (primjerice 0800 ili sličnoga) s dostatnim brojem pristupnih veza (linija), pozivanje kojega broja je za pretplatnika, odnosno korisnika u tuzemstvu slobodno i besplatno.

Također, barem jedna od osoba za komunikaciju mora biti zadužena i odgovorna za rješavanje ugovornih, poslovnih i računovodstvenih pitanja, najmanje od 08:00 do 16:00 svaki radni dan u godini.

**SPECIFIKACIJA TARIFA I MOBILNIH UREĐAJA**

* **Tarifa 1**
  + Neograničene minute prema svim domaćim mobilnim i fiksnim mrežama u RH
  + Neograničene SMS poruke prema svim domaćim mobilnim mrežama
  + 40 GB Internet prometa u RH uz maksimalnu dostupnu brzinu (ovisno o području u RH)
  + Usluga za zaštitu mobilnih uređaja od pristupa zlonamjernim Web stranicama, a ujedno i zaštite korisničkih uređaja od mrežnih prevara, zlonamjernih softvera i virusa
* **Tarifa 2**
  + Neograničene minute prema svim domaćim mobilnim i fiksnim mrežama u RH
  + Neograničene SMS poruke prema svim domaćim mobilnim mrežama
  + Neograničeni Internet u RH uz maksimalnu dostupnu brzinu (ovisno o području u RH)
  + Usluga za zaštitu mobilnih uređaja od pristupa zlonamjernim Web stranicama, a ujedno i zaštite korisničkih uređaja od mrežnih prevara, zlonamjernih softvera i virusa
* **Mobilni uređaj u Tarifi 1**
  + OS ≥ Android 13
  + Zaslon ≥ 6,7", 1080x2400 pixels, PLS LCD
  + Povezivost - Wi-Fi 802.11 a/b/g/n/ac
  + Navigacija - GPS, GLONASS, GALILEO, BDS, QZSS
  + Kamera ≥ Prednja kamera 50MP + 2MP + 2MP; selfie kamera + 13MP
  + Memorija ≥ 128 GB, 4 GB RAM
  + Baterija - 5000 mAh
* **Mobilni uređaj u Tarifi 2**
  + OS ≥ Android 14
  + Zaslon ≥ 6,6", 1080x2340 pixels, Super AMOLED
  + Povezivost - Wi-Fi 802.11 a/b/g/n/ac/6
  + Navigacija - GPS, GALILEO, GLONASS, BDS, QZSS
  + Kamera ≥ Prednja kamera 50MP + 12MP + 5MP; selfie kamera + 32MP
  + Memorija ≥ 256 GB, 8 GB RAM
  + Baterija - 5000 mAh

**SPECIFIKACIJA JAVNE GOVORNE USLUGE U POKRETNOJ ELEKTRONIČKOJ KOMUNIKACIJSKOJ MREŽI**

U nastavku je detaljan popis zahtjeva predmeta nadmetanja. Ponuditelj je dužan popunjenu tablicu priložiti u Ponudi. U tablici je obvezno za svaku točku zahtjeva naznačiti da li Ponuditelj zadovoljava ili ne zadovoljava traženi zahtjev.

Ako Ponuditelj ne zadovoljava sve eliminacijske zahtjeve, ponuda istoga će se smatrati neprihvatljivom.

|  |  |  |  |
| --- | --- | --- | --- |
| **Red.br.** | **MINIMALNI TEHNIČKI UVJETI KOJE PONUDITELJ TREBA ZADOVOLJITI** | **ZAOKRUŽITI jedan odgovor;**  **DA ili NE** | |
| 1. | Zadržavanje postojećih pretplatničkih brojeva u punom obliku (broj i predbroj) | DA | NE |
| 2. | Zadržavanje postojećih internih skraćenih brojeva za potrebe korisnika VPN mreže | DA | NE |
| 3. | Mogućnost razdvajanja poslovnih i privatnih poziva (privatni račun) | DA | NE |
| 4. | Mogućnost aktivacije limitirane potrošnje na korisnikov privatni dio računa | DA | NE |
| 5. | Dostupnost specifičnih usluga (GPRS prijenos podataka, SMS, MMS, SMS parking, poziv s dodanom vrijednošću, međunarodni pozivi) | DA | NE |
| 6. | Mogućnost isporuke SIM kartice u obliku koda kojim se na mobilnom uređaju definira korisnikov profil po kojem operator prepoznaje krajnjeg korisnika. | DA | NE |
| 7. | Mogućnost aktiviranja privatnih paketa za pozive, poruke i prijenos podataka na privatnom dijelu računa. (Mjesečne naknade privatnih paketa naplaćuju se na privatnom dijelu računa). | DA | NE |
| 8. | Mogućnost definiranja limita za poslovni dio računa na brojevima prema odabiru Naručitelja. Minimalni iznos mora biti 0 EUR, a maksimalni 130 EUR. Sve što zaposlenik potroši iznad iznosa limita potrebno je obračunati na njegovom privatnom računu. | DA | NE |
| 9. | Podrška osobe Ponuditelja zadužene za rješavanje svih tehničkih i operativnih pitanja, najmanje od 08:00 do 16:00 sati svaki radni dan u godini | DA | NE |
| 10. | Jedna kontakt osoba dostupna 24 sata na dan za sve potrebne informacije korisniku, te operativna i tehnička pitanja | DA | NE |
| 11. | Mogućnost pozivanja skraćenih brojeva dodijeljenih u VPN-u | DA | NE |
| 12. | Kod dolaznih poziva ponuditelj mora omogućiti prikaz skraćenog broja dodijeljenog u VPN-u | DA | NE |
| 13. | Ponuditelj mora biti u mogućnosti ponuditi mobilne uređaje koji zadovoljavaju minimalne tehničke karakteristike navedene u tehničkoj specifikaciji mobilnih uređaja. | DA | NE |
| 14. | Naknadno ugovaranje novih priključaka pod istim uvjetima kao kod inicijalnog Ugovora | DA | NE |
| 15. | Raspolaganje mobilnom mrežom koja zadovoljava teritorijalnu pokrivenost 2G, 3G i 4G mobilnim signalom minimalno 90% | DA | NE |
| 16. | Mogućnost za sve mobilne priključke ( glasovne i podatkovne ) da se nakon potrošene količine podataka uključene u mjesečnu naknadu, brzina smanji na 64 Kbit/s i omogući pristup podatkovnoj mreži bez dodatne naplate troškova | DA | NE |